Mesaj Evèk Ayisyen yo pou Dyaspora - Pi Ayiti
Nòt senpati ak solidarite pou kominote Ayisyen nan Ozetazini
Frè ak Sè nou yo AYISYEN toupatou Ozetazini
“GRANMET la di: Se mwen menm k’ap ban nou kouray” (Izayi 51, 12).
Se avèk pawòl konsolasyon sa a yo, nou pran nan bouch pwofèt Izayi, nou vle salye epi konsole frè ak sè nou yo AYISYEN kap viv Ozetazini, sitou sa a yo kap viv nan kominote yo ki te pi touche ak pandemi koronaviris la. Nou apran n kijan yo te goumen ak maladi sa a, kijan yo pèdi anpil manm nan batay sa a. Nan non Evèk Katolik tout dis (10) dyosèz nan peyi Dayiti, nou vi n di yo kouray.
Nou vi n di nou kijan nou avèk nou nan kalamite sa a. Nou vi n ofri nou solidarite frè ak sè bò isit nan peyi Dayiti ki sansib anpil pou renmen nou genyen pou peyi nou ak pou frè ak sè nou yo ki rete bò isit. Nou vi n di nou kijan nou avè nou nan lapriyè pou BONDYE li menm vi n konsole nou epi ede nou leve kanpe, leve mache apre gwo batay pou lavi sa a nou sot mennen an.
Se pou BONDYE fi n ede nou geri nan lespri nou ak nan kò nou. Se poul pwoteje nou e se poul refè fòs nou pou nou kontinye reziste kont koronaviris la. Se pou eprèv sa a ranfòse lafwa nou nan Li epi ranfòse lyen solidarite nan mitan pèp ayisyen anndan tankou andeyò peyi a.
Se pou Manman Mari, Notredam Pèpetyèl Sekou, Patwòn peyi nou an, kontinye veye sou Ayiti.
Siyati Evèk Katolik Ayiti yo
____________________________________ Monseyè Launay SATURNÉ Achevèk Metwopoliten Kap-Asyisyen Prezidan KEA
____________________________________ Monseyè Joseph Gontrand DÉCOSTE, SJ Evèk Jeremi Sekretè Jeneral KEA
____________________________________ Chibly Cardinal LANGLOIS Evèk Okay
____________________________________ Monseyè Max Leroy MÉZIDOR Achevèk Metwopoliten Pòtoprens
____________________________________ Monseyè Pierre Antoine PAULO, OMI Evèk Pòdepè
____________________________________ Monseyè Yves Marie PÉAN, CSC Evèk Gonayiv
____________________________________ Monseyè Pierre André DUMAS Evèk Ansavo / Miragwàn Visprezidan KEA
____________________________________ Monseyè Marie Érick Glandas TOUSSAINT Evèk Jakmèl Ekonòm KEA
____________________________________ Monseyè Quesnel ALPHONSE, SMM Evèk Fòlibète
____________________________________ Monseyè Désinord JEAN Evèk Ench
____________________________________ Monseyè Ducange SYLVAIN, SDB Evèk Oksilyè Pòtoprens
____________________________________ Monseyè Louis N. KÉBREAU, SDB Achevèk Emerit Kap-Ayisyen
____________________________________ Monseyè Wily ROMÉLUS Evèk Emerit Jeremi
____________________________________ Monseyè Jean Alix VERRIER Evèk Emerit Okay
CHAPLÈ AK CHEMEN LAKWA
FÒMASYON PASTORAL AK KONTE BENEDIKSYON
Mèkredi 18 Mas 2020
Catégories Sélectionner une catégorie Achiv (154) RADYO TELE MANMAN MARI (1)